OBJAVA ZA MEDIJE

ZAGREB, 16. siječnja 2021. – Priključenja na mrežu privremenih smještajnih objekata kao i sanacija i popravak mreže ekipe HEP ODS-a provode kontinuirano svakoga dana u smjenama i vikendom. Broj telefona za ovu svrhu objavili smo u više navrata, a nalazi se i na službenoj stranici Stožera civilne zaštite RH koji je zadužen za otklanjanje posljedica potresa. Ponavljamo ga i ovom prilikom, a to je 0800 300 418 i pozivamo građane da nazovu.

Proteklih dana primijetili smo neodgovorne izjave pojedinaca koje iste koriste u svrhu političke promocije i na taj način dezinformiraju građane i vrijeđaju sve zaposlenika HEP-a.

Od dana potresa do danas radimo istim intenzitetom i bez pauze.

Do danas je na mrežu spojeno više od 600 privremenih smještajnih objekata. Napominjemo da je priključenje kontejnera ili kontejnerskih naselja tehnički postupak koji zahtjeva određeno vrijeme. Ponegdje je potrebno napravit izvode iz trafostanice, postaviti kabele koji se na nekim mjestima moraju ukopavati, provesti instalaciju privremenog priključka, ali mi sve činimo da se sve to obavi u najkraćem mogućem roku.

Kontakt: Sektor za korporativne komunikacije (odnosisjavnoscu@hep.hr)